Mir sind denn Heil in Ohakune acho. Euses Alternativprogramm hät drum vorgseh, mal i d'Gägend vo dere Wanderig  zfahre wo üs vo üsem (letscht oder vorletscht Wuche) voruusreisende Päärli empfohle worde isch, und üs mal schlau zmache. Einersiits übers s'Wätter, anderersiits hämer aber au chli a üsere Kon﻿dition und Wanderusrüschtig zwiifled. Vor Ort händs üs denn chöne säge, dass de "Tongariro Apline Crossing" tatsächli no kei Schnee hät, und dass es für de Zischtig vom Wätter her vermuetli kei Bedänke isch. Sie händ üs denn sofort no en Zättel z'läse ggeh (Fakteblatt). Und de isch s'Wärweise bi üs ersch rächt losgange. Es isch 3i am Mäntig Namittag gsii, und mir händ üses Eiweg-Shuttle eifach bis am 5i müesse buecht haa, wämer die Tour wännd mache…